Qozog‘istondagi festivalda o‘zbekistonliklar ishtirok etadi

1-fevral Qozog‘iston poytaxti Almatida MDH mamlakatlari xalqlarining “O‘ziga xos madaniyat—2014” nomli festivali boshlanadi, deb xabar berdi MDH Ijroiya qo‘mitasi rasmiy sayti.

Festival 1-fevral, 15-fevral va 1-mart shanba kunlari keng ko‘lamda o‘tkaziladi. MDHning 12 mamlakati festivalda o‘zining madaniyati, tarixi, odatlari, an’analari va hunarlarini namoyish etadi. Tadbirning har bir kunida tashkilotchilar to‘rt mamlakatning madaniyatini tanishtiradi.
Festival anonsida ma’lum qilinishicha, tadbirda MDH mamlakatlaridan Ozarbayjon, Armaniston, Belarus, Ukraina, Qirg‘iziston, Moldova, Rossiya, Tojikiston, O‘zbekiston, Turkmaniston, Qozog‘iston, shu jumladan Rossiya tarkibiga kiruvchi Tataristondan vakillar ishtirok etadi.
Festivalga tashrif buyuruvchilar MDH mamlakatlarining milliy liboslarini, hunarmandchilik va turmush buyumlarini, qo‘l mehnati va zeb-ziynat namunalarini ko‘rish, milliy cholg‘u asboblarida musiqa va ashulalarni eshitish, an’anaviy o‘yinlar va marosimlarda ishtirok etish, milliy taomlaridan ta’tib ko‘rish va ushbu mamlakatlar haqida qiziqarli faktlarni bilish imkoniyatiga ega bo‘ladi.
O‘zbekiston vakillari 15-fevral kuni o‘z an’analarini namoyish etadi.